CELEX: 32007R0324
Language: lv
Date: 2007-03-23 00:00:00
Title: Komisijas Regula (EK) Nr. 324/2007 ( 2007. gada 23. marts ) par atsevišķu preču klasifikāciju kombinētajā nomenklatūrā

27.3.2007   
            
            
               LV
            
            
               Eiropas Savienības Oficiālais Vēstnesis
            
            
               L 85/5
            
         
      KOMISIJAS REGULA (EK) Nr. 324/2007
   (2007. gada 23. marts)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šīs regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 23. martā
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 129/2007 (OV L 56, 23.2.2007., 1. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Mazumtirdzniecībai paredzēts komplekts, kas izveidots no šādiem trim izstrādājumiem:
                           
                        
               
                   
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu.
                  Tā kā šos trīs izstrādājumus neizmanto īpašas vajadzības vai īpašu darbību veikšanai, tos nevar uzskatīt par “precēm, kas iesaiņotas komplektos mazumtirdzniecībai” vispārīgā noteikuma 3.b) nozīmē.
               
            
                  
                              a)
                           
                           
                              soma ar caurspīdīgas plastmasas plēves ārējo virsmu, tekstila rokturi un velcro aizdari;
                           
                        
               
                  4202 22 10
               
               
                  Klasifikācija noteikta, ievērojot KN kodu 4202, 4202 22 un 4202 22 10 aprakstu.
                  Ar 95. nodaļas 1.d) piezīmi tiek izslēgtas sporta somas vai citas pozīcijā 4202, 4303 vai 4304 raksturotās somas.
               
            
                  
                              b)
                           
                           
                              kartona vākos iesieta bērnu grāmata, kurā iespiests 16 lappušu garš stāsts; visas lappuses ilustrētas ar krāsainiem attēliem;
                           
                        
               
                  4901 99 00
               
               
                  Klasifikācija noteikta, ievērojot KN kodu 4901 un 4901 99 00 aprakstu.
                  Tā kā stāsts uzrakstīts kā secīgi apraksti, izstrādājums nav pozīcijā 4903 raksturotā bērnu bilžu grāmata. Iespiestā teksta dēļ tas klasificēts kā grāmata.
               
            
                  
                              c)
                           
                           
                              grāmatas stāstam atbilstošā apģērbā tērpta cilvēka izskata lelle. Lelle nav piestiprināta grāmatai, tāpēc ar to iespējams spēlēties, neizmantojot grāmatu.
                           
                        
               
                  9503 00 21
               
               
                  Klasifikācija noteikta, ievērojot KN kodu 9503 00 un 9503 00 21 aprakstu.
               
            
                  
                              2.
                           
                           
                              Rokās turams, ar baterijām darbināms, vienam spēlētājam paredzēts elektroniskais aparāts plastmasas ietvarā ar šķidro kristālu displeju un vadības pogām.
                              Produktam ir vairāk nekā viens miljons iebūvētu SUDOKU prāta spēļu vairākās grūtības pakāpēs.
                              Ekrānā attēlots režģis ar 9 kvadrātiem, kurā katrā ir 3 × 3 šūnas. Katrs kvadrāts ir jāaizpilda tā, lai katrā rindā, slejā un 3 × 3 kvadrāta šūnā skaitļi no 1 līdz 9 ir ierakstīti tikai vienu reizi.
                              Aparātam ir laika funkcija, kas cita starpā rāda laiku, kas patērēts, spēlējot spēli.
                           
                        
               
                  9504 90 90
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 9504, 9504 90 un 9504 90 90 aprakstu.
                  Produkts ir spēle tikai vienam spēlētājam. Tam ir elektronisks displejs, kas liek darbināt prāta spējas.
                  Ņemot vērā tā fiziskās īpašības (elektroniska ierīce) un tā kā tam ir sacensības elements (piemēram, cīnīties ar iedomātu pretinieku), tas ir vairāk nekā 9503. pozīcijas mozaīkmīkla vai rotaļlieta.
                  Produktu tāpēc klasificē kā iemaņu spēli 9504. pozīcijā.